[{"text_idx": "#000006", "text": "Leidsin Google abiga sellise koha nagu Floating OU\u0308 (), mis asub Tallinna su\u0308dalinnas. Enne esimest seanssi oli mul sees isegi kerge ootusa\u0308revus, sest ega ma ju ta\u0308pselt ei teadnud, kuidas mu keha vo\u0303i vaim sellistes tingimustes reageerivad. Peale kiirete instruktsioonide saamist hu\u0308ppasin voodisuurusesse paaki, to\u0303mbasin luugi kinni ja kustutasin tuled. Lasin pea kuklasse, ko\u0303rvad vette ja o\u0303o\u0303tsusin kehatemperatuurini soojendatud soolvees. Kogemus ise on vo\u0303rreldav meditatsiooniga, kuid erinevalt meditatsioonist mo\u0308o\u0308dus aeg oluliselt kiiremini. Tundsin, et floatingu teel oli lihtsam ka oma mo\u0303tteid vaigistada ja ennast argipa\u0308eva muredest eemaldada. Lisaks tekkis soolvees ho\u0303ljumisel kaaluta oleku tunne. Tundsin, et see omakorda va\u0308hendas mu kaela- ja seljapiirkonnas nii valu kui ka pingeid."}, {"text_idx": "#000007", "text": "Peale 45-minutilist ho\u0303ljumist ronisin paagist va\u0308lja ja pesin soola maha. Olin sessiooni ajaks pannud peale ka pulsivo\u0308o\u0308, mis omakorda oli u\u0308hendatud mu telefonis oleva Polar Beat a\u0308ppiga. Kahjuks olin seadistusel teinud mo\u0303ningad valearvestused ja madala pulsi to\u0303ttu ei joonistunud kogu sessiooni graafik ilusasti va\u0308lja. Mingeid a\u0308a\u0308rmuslikke na\u0308itajaid siiski ei tundunud olevat \u2013 keskmine pulss oli umbes 60, mis on minu puhul isegi tavapa\u0308rasest ko\u0303rgem. Graafikul oli na\u0308ha ka seda, kuidas pulss tegi kahel korral ja\u0308rsu hu\u0308ppe u\u0308les. Esimesel korral tekkis mul kerge a\u0308revus, sest ta\u0308ieliku pimeduse to\u0303ttu hakkasin mo\u0303tlema elusast peast matmisele. Teisel korral meenus mulle see, et olin unustanud ukse lukku keerata ja mo\u0303tlesin, et a\u0308kki keegi tuleb varastab mu riided ja va\u0308a\u0308risesemed ning pean pla\u0308tude ja ra\u0308tiku va\u0308el koju minema. O\u0303nneks suutsin need mo\u0303tted u\u0308sna kiirelt vaigistada ja edasi lo\u0303o\u0303gastuda."}, {"text_idx": "#000008", "text": "Kokkuvo\u0303ttes ja\u0308in tulemusega va\u0308ga rahule ja broneerisin ja\u0308rgmisele na\u0308dalale ka juba uue seansi. Minu eesma\u0308rk oli teha endale vaimne restart ja puhata efektiivselt oma keha ning vaimu. Vo\u0303ib o\u0308elda, et saavutasin maksimaalse tulemuse minimaalse ajaga. Peale floatingut oli mul oluliselt va\u0308hem nii vaimset kui ka fu\u0308u\u0308silist stressi. (Samastusin Joe Roganiga, kes u\u0308tles u\u0308hes floatinguja\u0308rgses videos:\u201dI feel chill as f**k!\u201d). Usun, et meie mu\u0308u\u0308gitiimi to\u0308o\u0308narkomaanidele saab sellest oluline to\u0308o\u0308riist, millega ja\u0308rgmisi tasandeid vallutada."}, {"text_idx": "#000012", "text": "Miks rumalad on enesekindlad ja targad ta\u0308is kahtlust?"}]